Fosu Mensah dey set to sign for Crystal Palace on Loan

Manchester United star boy Timothy Fosu Mensah aka 'Timo Timo' dey do medical for Crystal Palace today, onto say e wan wakka enter there to learn work for one full season, na the reports wey we dey hear from ESPN.

Everybody sabi say Timothy get potential but the koko be say chance no dey for am, as Antonio Valencia na first choice right-back. Even if Valencia wound, e no be second choice as Baba Special no too rate am for first team like dat.

We at MUIP wan wish Fosu Mensah all the very best if the rumour na true and we dey pray make e develop himself. Make e no do like Januzaj wey useless himself at Sunderland.